Document ID: 32006R1586

KOMISSION ASETUS (EY) N:o 1586/2006,
annettu 24 päivänä lokakuuta 2006,
asetuksen (EY) N:o 1483/2006 muuttamisesta jäsenvaltioiden interventioelinten hallussa olevien viljojen myymiseksi uudelleen yhteisön markkinoilla avatun pysyvän tarjouskilpailun määrien osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 6 artiklan,
sekä katsoo seuraavaa:
(1)
Komission asetuksessa (EY) N:o 1483/2006 (2) avataan pysyviä tarjouskilpailuja jäsenvaltioiden interventioelinten hallussa olevien viljojen myymiseksi uudelleen yhteisön markkinoilla.
(2)
Kun otetaan huomioon tavallisen vehnän, maissin ja rukiin markkinoiden tilanne yhteisössä sekä eri alueilla havaittu viljojen kysynnän kehitys viimeksi kuluneina viikkoina, eräissä jäsenvaltioissa näyttää olevan tarpeen saattaa käyttöön uusia interventiossa olevia määriä. Sen vuoksi olisi sallittava asianomaisten jäsenvaltioiden interventioelinten lisätä tarjouskilpailutettavia määriä tavallisen vehnän osalta 350 000 tonniin Saksassa sekä Unkarissa, 172 272 tonniin Ruotsissa, 174 021 tonniin Tanskassa, 30 000 tonniin Suomessa, maissin osalta 100 000 tonniin Unkarissa sekä Slovakiassa ja rukiin osalta 236 565 tonniin Saksassa.
(3)
Sen vuoksi asetusta (EY) N:o 1483/2006 olisi muutettava.
(4)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1483/2006 liite I liitteenä olevalla tekstillä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä lokakuuta 2006.

Labels: 3
17
18